b'\n_START_ARTICLE_\nSoukko\n_START_PARAGRAPH_\nSoukko (my\xc3\xb6s Souko) on yksin\xc3\xa4istilan muodostama kyl\xc3\xa4 Myn\xc3\xa4m\xc3\xa4en kunnan Mietoisissa, Varsinais-Suomessa. Kyl\xc3\xa4 sijaitsee Kustavintien varrella l\xc3\xa4hell\xc3\xa4 Vehmaan rajaa._NEWLINE_Soukon yksin\xc3\xa4istila oli 1500-luvun alussa yhden manttaalin suuruinen. Vuonna 1649 tilan omistukseensa hankkinut Patrik Ogillwes vaihtoi Soukon vuonna 1684 H\xc3\xa4meen l\xc3\xa4\xc3\xa4niss\xc3\xa4 sijaitsevaan tilaan. Samana vuonna Soukon tila peruutettiin kruunulle ja siit\xc3\xa4 tuli ratv\xc3\xa4kirykmentin everstin toisen torvensoittajan puustelli. Perinn\xc3\xb6ksi tila ostettiin vuonna 1771. Soukon vanhan tilan rakennuskanta autioitui ja tuhoutui 1900-luvun alkupuolella. Soukosta on 1930 luvulla lohkottu ainakin yksi tila._NEWLINE_Soukon naapurikyli\xc3\xa4 Mietoisissa ovat Aarlahti, Palokyl\xc3\xa4, Nummi ja Syd\xc3\xa4nper\xc3\xa4. Harvaan asuttu Soukko on maisemaltaan l\xc3\xa4hinn\xc3\xa4 peltoa ja mets\xc3\xa4\xc3\xa4.'